burgasdotpro/wikipedia huggingface dataset:
Augustín Bačinský

ThDr. Augustín Bačinský (* 20. október 1949, Lok – † 19. január 2021, Nitra) bol slovenský starokatolícky biskup a v rokoch 2004 až 2021 arcibiskup Starokatolíckej cirkvi na Slovensku. 
Život.
Augustín Bačinský absolvoval strednú školu vo Varíne a následne nastúpil na povinnú vojenskú službu. Po jej skončení začal študovať na Rímskokatolíckej Cyrilometodskej bohosloveckej fakulte v Bratislave. Školu úspešne dokončil a v roku 1977 bol vysvätený na kňaza. Pre otvorený nesúhlas s povinným celibátom však nemohol ďalej účinkovať a vzhľadom na svoje teologické vzdelanie vo vtedajšej dobe bol nútený vystriedať niekoľko robotníckych zamestnaní.
V roku 1980 sa oženil a začal pôsobiť v Brne ako starokatolícky kňaz. V rokoch 1991 až 1997 tam bol duchovným. Po zániku Česko-Slovenska sa v roku 1995 stal administrátorom Starokatolíckej cirkvi na Slovensku ako samostatného právneho subjektu a štátom uznanej cirkvi. Docielil prijatie cirkvi za riadneho člena Ekumenickej rady cirkví na Slovensku, ale v súčasnej dobe má starokatolícka cirkev štatút pozorovateľa.
Biskup Bačinský mal kňazské svätenie i východnej cirkvi, ktoré získal počas svojho krátkeho kňazského pôsobenia v pravoslávnej farnosti v Brne. Postgraduálne študoval na Pravoslávnej fakulte v Prešove, ako i na Kresťanskokatolíckej fakulte vo Švajčiarsku (19941995). Na mimoriadnej Synode v januári 2004 sa Starokatolícka cirkev na Slovensku rozhodla vystúpiť z Utrechtskej únie, kvôli utrechtskému trendu svätenia žien a žehnaniu homosexuálnych párov.
Augustín Bačinský bol vysvätený na biskupa 8. februára 2004 arcibiskupom Antóniom José da Costa Raposom v Portugalsku. Bol generálnym sekretárom Svetovej rady národných katolíckych cirkví, predsedom Synodálnej rady Starokatolíckej cirkvi a arcibiskupom cirkevnej provincie sv. Metoda.
11. decembra 2008 bol po úspešne zloženej skúške a obhájení práce na Husitskej teologickej fakulte Karlovej univerzity v Prahe promovaný na doktora teológie (ThDr.).
V roku 2007 Augustín Bačinský podpísal memorandum o porozumení s arcibiskupom Scottom Earle McLaughlinom z Ortodoxnej anglikánskej cirkvi. V memorande sa obe strany zaviazali „robiť spolu to, čo netreba robiť oddelene“ (preklad z angličtiny), mimo iného spoločnú modlitbu a stretnutia, vzájomnú podporu, výmene personálu, štúdium, a ďalšie činnosti. Obe strany budú viesť teologický a ekumenický dialóg. Navzájom si tiež uznajú krst.
Zomrel 19. januára 2021 v Nitre, vo veku 71 rokov.
Apoštolská postupnosť.
Biskupská línia.
Biskupské svätenie Augustína Bačinského je možné sledovať a dokázať cez túto líniu apoštolskej postupnosti:
Jon Voight

Jonathan Vincent „Jon“ Voight (* 29. december 1938, Yonkers, New York) je americký herec. Získal Cenu Akadémie Oscar za najlepší herecký výkon vo filme Návrat domov z roku 1978, nominovaný bol štyrikrát a získal tri Golden Globe Awards (Zlaté glóbusy) z deviatich nominácií. Už v roku 1969 zaujal svojou štvrtou snímkou, kde si zahral hlavnú postavu v dnes už legendárnom oscarovom filme Polnočný kovboj.
Rodina.
Jon Voight sa narodil v Yonkers v štáte New York ako syn Barbary (rodenej Kamp; 1910 – 1995) a Elmera Voighta (1909 – 1973), profesionálneho hráča golfu. Má dvoch bratov, Barryho Voighta (* 1937), bývalého vulkanológa na Pennsylvania State University a Wesleyho Voighta (* 1940), vystupujúceho pod menom Chip Taylor, speváka a skladateľa, ktorý skomponoval skladby ako „Wild Thing“ a „Angel of the Morning“. Voightov starý otec z otcovej strany, George Voytka, bol slovenský prisťahovalec z Košíc. Jeho starý otec z matkinej strany a jeho rodina boli prisťahovalcami z Nemecka.
Je otcom herečky Angeliny Jolie.
Životopis.
Už za svoj štvrtý film Polnočný kovboj bol v roku 1969 nominovaný na Cenu akadémie. Hoci podobne, ako jeho kolega, Dustin Hoffman, cenu nezískal, ako štart k raketovému úspechu mu film poslúžil dostatočne.
V roku 1979 získal Oscara za hlavnú postavu vo vojnovej dráme "Návrat domov" a po tretí raz zaznelo jeho meno na Oscarovi v roku 1986, kedy bol nominovaný za akčný triler Splašený vlak.
Z novších filmov je možné vidieť Voighta v , Anaconde, Vyvolávačovi dažďa, Nepriateľa štátu, alebo v Pearl Harbor. Bratislavčania ho mohli pri troške šťastia uvidieť na ulici, keď tu v roku 2001 nakrúcal vysokorozpočtový televízny seriál Povstanie (Uprising). V biografickom filme "Ali", ktorý preňho predstavoval štvrtý súboj s Oscarmi, hral športového komentátora Howarda Cosella. Cossell bol v skutočnosti veľký kamarát Muhammada Aliho a Voight sa osobne s Alim stretol v období, kedy žal ovácie za výkon v "Polnočnom kovbojovi".
Machine Shop Recordings

Mashine Shop Recordings je hudobné vydavateľstvo založené členmi skupiny Linkin Park – Bradom Delsonom a Mikom Shinodom. Vydavateľstvo bolo pôvodne známe ako The Shinoda Imprint, ale v roku 2002 bol názov zmenený, potom čo sa zapojili ďalší členovia skupiny Linkin Park. Mike Shinoda a Brad Delson sa stali producentmi a A&amp;R. Vydavateľstvo má v súčasnosti prestávku.
Šánidar

Šánidar (شاندر) alebo Šáná Dar (شانى در) (v slovenskej literatúre sa uvádzajú aj, pravdepodobne nesprávne, prepisy "Šánídár" a "Šanídár"; angl. "Shanidar") je rozsiahla jaskyňa v severnom Iraku, v Kurdistane, významné archeologické nálezisko. V rokoch 1951 – 1961 ho skúmal Ralph Solecki.
Tzv. úroveň D obsahuje nálezy 10 neandertálcov, ktorých našli v rokoch 1957 – 1960. Sú staré viac ako 46 000 rokov (do 50 000, možno až 60 000 rokov). Viacerí z nich sú rôzne zranení a nálezy svedčia o tom, že sa o nich ostatní starali. Najdôležitejšie z týchto nálezov sú:
Litické nálezy (kamenné nástroje) úrovne D patria do tzv. zagroského moustérienu. Nálezy neandertálcov svedčia o pomerne vysokom veku (40 až 50 rokov), ktorého sa dožili obyvatelia jaskyne. 
Vyššia vrstva, úroveň C, je stará 35 – 28,5 tisíc rokov BP a obsahuje mladopaleolitické nálezy tzv. baradostienu, ktorý sa niekedy považuje za podobný európskemu aurignacienu. 
Ešte vrchnejšia vrstva, tzv. úroveň B (okolo 10 600 BP), obsahuje epipaleolitické nálezy tzv. zarzienu, ktorý sa niekedy považuje za podobný európskemu magdalénienu.
Kleombrotos

Kleombrotos môže byť:
Edifício Altino Arantes

Edifício Altino Arantes (tiež známy ako Edifício do Banespa alebo Banespão) je mrakodrap v São Paulo v Brazílii. Výstavba budovy prebiehala v rokoch 1939 – 1947. Budova bola postavená ako sídlo banky štátu São Paulo. Budova bola najvyššou v meste dve desaťročia, kým nebola postavená Edifício Itália.
Dosahuje výšku , má 36 poschodí. Architektom budovy bol Plinio Botelho do Amaral a Camargo &amp; Mesquita. Táto administratívna budova poskytuje priestor s rozlohou .
Michail Sergejevič Ledovskich

Michail Sergejevič Ledovskich (* 8. august 1986, Almaty, Kazachstan) je súčasný ruský profesionálny tenista, najvyššie v rebríčku ATP na 151. mieste. Trénuje ho Alec Baranov.
Životpis.
V 6 rokoch sa presťahovala rodina do Almaty a o rok neskôr začal hrávať tenis. Jeho otec sa volá Sergej, mama Oľga.
Kuklík potočný

Kuklík potočný () je trváca rastlina vysoká 30 – 60 cm. Podzemok je hrubý, šikmý, zriedka rozkonárený, zakončený prízemnou ružicou nepárnoperovitých listov. Listy byle trojpočetné, horné trojlaločnaté, čepele pokrývajú chĺpky a žliazky. Kvety sú koncové, malé, dlhostopkasté, jasnožlté. Plody tvoria nažky. Kuklíka potočného možno nájsť v rumoviskách, močaristých terénoch, eutrofných (bohatých na živiny) vodách, vlhkých lúkach či rašeliniskách.
Použite.
Kuklíky sa používajú liečiteľstve už do staroveku. Obsahujú triesloviny, horčín, flavón, silicu s euglenom. Pre obsah trieslovín sa Kuklík stáva adstringensom a antidiaroikom: zastavuje krvácanie, vykašliavanie krvi, krvácanie z ďasien, hemeroidy, hnačky a zvracanie, tlmí črevné koliky. Kvôli obsahu horčínu je aj posilujúcim prostriedkom pri ochoreniach žalúdočno-črevného traktu. Pre horkú chuť i obsah silice s príjemným klinčekovým pachom sa používa aj v likérnictve.
Pri vonkajšom použití slúži na výplachy ústnej dutiny pri uvoľňovaní zubov, ako dezinfekčné kloktadlo odstraňujúce zápach z úst, na omývanie alebo obklady pri niektorých kožných ochoreniach a na kúpele pri hemeroidoch.
Koreň sa v domácnosti používa ako náhrada za klinčeky a škoricu. Mladé byle sa dávajú do omáčok, polievok a prívarkov. V homeopatii sa používa ako esencia z celej čerstvej rastliny a tinktúra zo sušeného podzemka bohatá na triesloviny.
Kampylobakter

Kampylobakter alebo kampylobaktéria (lat. "Campylobacter") je rod baktérií z čeľade Campylobacteriaceae, tradične zaraďovanej do taxónu epsilon-proteobaktérie (Epsilonproteobacteria).
Ide o rod mikroaerofilných gramnegatívnych tyčiniek, v minulosti známych ako mikroaerofilné vibriá. Pôvodne boli považované len za patogény hospodárskych zvierat, kde spôsobovali potraty ošípaných a hovädzieho dobytka. Ich význam ako baktérií spôsobujúcich choroby ľudí bol objavený až neskôr.
Vzhľad a metabolizmus.
Kampylobaktérie sú špirálovito zakrútené, pohyblivé gramnegatívne tyčinky. Ich metabolizmus je aeróbneho typu, nefermentujú ani neoxidujú sacharidy.
Antigény.
Na sérotypizáciu sa používajú membránové proteínové a lipopolysacharidové antigény.
Patogenita.
Kampylobaktery sú pôvodcom črevných infekcií u ľudí (kampylobakteriálna enteritída), potratov hospodárskych zvierat a spôsobujú ochorenia u ľudí s oslabenou imunitou.
Niektoré druhy produkujú enterotoxíny podobné choleragénu a cytotoxíny.
Medzinárodná pólokrosová rada

Medzinárodná pólokrosová rada alebo Medzinárodná polocrossová rada (skr. IPC – "International Polocrosse Council") je medzinárodná športová organizácia združujúca 13 národných pólokrosových zväzov na celom svete, sídliaca v Trichardt, v Južnej Afrike. Na jej čele v súčasnosti stojí Juhoafričan Wessel Strauss. IPC momentálne nie je členom MOV, ani SportAccord (býv. GAISF).
Dejiny.
Medzinárodná pólokrosová rada vznikla v roku 1976 na stretnutí v austrálskom Gold Coast. Medzi jeho 5 zakladajúcich členov patria: Austrália, Nový Zéland, Papua-Nová Guinea, Rhodézia (dnešné Zimbabwe) a Južná Afrika. Hlavné vrcholné podujatie však vzniklo až v roku 2003 – majstrovstvá sveta.
Členské zväzy.
Z 13 členských federácií (v roku 2011) je 9 riadnych členov a 4 pridružení (asociovaní) členovia:
Riadny členovia
Pridružení členovia
Žitavský mier

Žitavský mier bola mierová zmluva uzavretá dňa 11. novembra roku 1606 medzi Osmanskou ríšou a Habsburskou monarchiou. Mier sa nazýva podľa rieky Žitavy, pri ktorej ústí bola zmluva podpísaná, v mieste dnešnej obce Radvaň nad Dunajom. Žitavský mier ukončil pätnásťročnú vojnu s Turkami a zároveň aj protihabsburské povstanie Štefana Bočkaja.
Chip Taylor

Chip Taylor, vlastným menom James Wesley Voight (* 21. marec 1940, Yonkers, New York, USA) je americký hudobný skladateľ a spevák.
Rodina.
James Wesley Voight sa narodil v Yonkers v štáte New York ako syn Barbary (rodenej Kamp; 1910 – 1995) a Elmera Voighta (1909 – 1973), profesionálneho hráča golfu. Má dvoch bratov, Barryho Voighta (* 1937), bývalého vulkanológa na Pennsylvania State University a známeho herca Jona Voighta (* 1938), držiteľa Ceny Akadémie OSCAR. Voightov starý otec z otcovej strany, George Voytka, bol slovenský prisťahovalec z Košíc a jeho starý otec z matkinej strany a jeho rodina boli prisťahovalcami z Nemecka.
Je strýkom herečky Angeliny Jolieovej a herca Jamesa Havena. 
Životopis.
Taylor navštevoval strednú školu "Archbishop Stepinac High School" vo White Plains v New Yorku. Po neúspešnom pokuse stať sa profesionálnym hráčom golfu vstúpil do hudobného biznisu skladaním pop a rockových piesní samostatne, ako aj v spolupráci s ostatnými skladateľmi, napríklad Al Gorgoni (duo Just Us), Billy Vera, Ted Daryll, a Jerry Ragovoy.
Taylorove nepochybne najznámejšie piesne sú „Wild Thing“, ktorá bola pôvodne nahratá v roku 1965 Jordanom Christopherom &amp; The Wild Ones, ale slávnou sa stala v roku 1966 ako hitový singel skupiny The Troggs ako aj v roku 1967 živým vystúpením Jimiho Hendrixa, a „Angel of the Morning“, hit pre Merrilee Rush v roku 1968, následne naspievaný stálicou country Juice Newton v roku 1981. Jeho ďalšími známymi popovými a country piesňami sú „He Sits at Your Table“ (Willie Nelson), „I Can’t Let Go“, „The Baby“ (The Hollies), „Worry“ (Johnny Tillotson), „Make Me Belong to You“ (Barbara Lewis), „I Can Make It With You“ (The Pozo Seco Singers, Jackie DeShannon), „Any Way That You Want Me“ (The Troggs, Evie Sands, Juice Newton), „Step Out of Your Mind“, „Country Girl City Man“ (Billy Vera and Judy Clay), „I’ll Hold Out My Hand“, „Try (Just a Little Bit Harder)“ (Janis Joplin), „Julie“ (Bobby Fuller Four), „Lonely Is As Lonely Does“ (The Fleetwoods), „Sweet Dream Woman“ (Waylon Jennings), „A Little Bit Later On Down the Line“ (Bobby Bare) a „Son of a Rotten Gambler“ (Emmylou Harris, the Hollies, Anne Murray).
Len z hitu Angel of the Morning bolo predaných viac ako trinásť miliónov kópii na celom svete.
V roku 2007 Chip Taylor založil vlastnú nahrávaciu spoločnosť Train Wreck Records.
B-Complex

B-Complex, rodným menom Matúš Lenický, teraz Matia Lenická (* 9. máj 1984, Šaľa) je slovenský drum and bassový DJ a producent. Svoju hudobnú kariéru začal v roku 1996 ako 12-ročný, keď ho zaujal hardcore, trance a psytrance. V roku 2008 ho objavil Tony Colman z Hospital Records. So svojím prvým hlavným vydaním skladby „Beautiful Lies“ sa dostal na kompiláciu "Sick Music" v júni 2009.
Život.
Narodil sa ako Matúš Lenický 9. mája 1984 v Šali. Vyštudoval VŠMU. Obaja jeho rodičia sú novinári. Už v mladosti sa začal prezentovať ako bi-gender a existoval pod dvojakou rodovou identitou, ako sa prezentoval tiež počas koncertov ako DJ B-Complex. Keď vystupuje ako muž, predstavuje sa ako Matúš, keď ako žena, tak ako Matia. 
S hudobnou produkciou začal už v roku 1996 vo veku 12 rokov, pričom primárne sa zaujímal o žánre hardcore, trance a psytrance, neskôr sa presunul smerom k downtempu a hip-hopu. Po tomto období prešiel ku štýlu Drum and bass s cieľom produkovať svoj vlastný unikátny štýl.
Za jeho prvý významný vydaný singel sa považuje skladba „Beautiful Lies“, ktorá vyšla na kompilácii "Sick Music" vo vydavateľstve Hospital Records. Táto kompilácia sa dostala do top 30 v službe iTunes Download Chart v Spojenom kráľovstve. V septembri 2009 B-Complex prvý raz vystúpil aj v Spojenom kráľovstve, na podujatí Hospitality Night v Londýne. Odvtedy ako DJ vystupoval tiež na Novom Zélande a v Austrálii.
B-Complex je otvorene bi-gender od júna 2015, kedy začal používať ženskú podobu mena Matia Lenická. Vyhlásil to na svojej Facebook stránke – týmto coming-outom chcel zvýšiť povedomie o transrodových ľuďoch. Otvorene podporuje práva LGBTI ľudí, napr. na Dúhovom Pride, no s podporou LGBTI hnutia začal ešte pred svojim coming-outom. Hoci vystupuje častejšie v ženskej podobe, nie je transsexuál, teda neplánuje prejsť chirurgickou zmenou pohlavia z mužského na ženské.
B-Complex v marci 2018 vnukol Michalovi Kaščákovi nápad zorganizovať koncert pre Jána a Martinu na pamiatku zavraždeného novinára Jána Kuciaka a jeho snúbenice Martiny Kušnírovej. Koncert sa uskutočnil 4. marca 2018 a B-Complex na ňom tiež vystúpil. Ako Matia organizuje tematické párty pre LGBT+ komunitu, tzv. "Slepičárne". V roku 2018 kritizoval iniciatívu Za slušné Slovensko, že verejne nepodporila Dúhový pochod.
Tvorba.
„Beautiful Lies“ je považovaný za najznámejšiu skladbu. V roku 2016 získal ocenenie Radio Head Awards singel roka za „Past Lessons For The Future ft. Jan Werich“.
Ako Matia Lenická píše pre SME.
Kmotor

Kmotor môže byť:
Gasparinisaura

Gasparinisaura je vyhynutý rod ornitopóda, ktorý sa vyskytoval na území dnešnej Argentíny v období vrchnej kriedy. Typový a jediný druh tohto rodu Gasparinisaura cincosaltensis, bol opísaný v roku 1996 argentínskymi paleontológmi Rodolfom Coriou a Leonardom Salgadom. Pôvodne sa predpokladalo, že išlo o iguanodonta. Podľa novších výskumov však predstavoval vývojovo primitívneho ornitopóda.
Alien Ant Farm

Alien Ant Farm je americká alternatívna rocková skupina. Bola založená v roku 1995 v Riverside v Kalifornii členmi Drydenom Mitchellom, Mikom Cosgroveom, Terrym Corsom a Tyeom Zamorom. Ich najväčším hitom je coververzia skladby „Smooth Criminal“ od Michaela Jacksona, ktorá bola vydaná ako singel z albumu "ANThology". Tento album bol jedným z najpredávanejších albumov roku 2001 v USA a získal platinovú platňu. Skupina dodnes vydala päť štúdiových albumov.
Gymnázium, Spišská Nová Ves, Javorová 16

Gymnázium, Javorová 16 je osemročné a štvorročné gymnázium v Spišskej Novej Vsi zamerané na všeobecné vzdelávanie s rozšíreným počtom hodín cudzích jazykov alebo informatiky. Gymnázium ponúka aj päťročné bilingválne štúdium v anglickom jazyku. V oboch študijných odboroch sa štúdium ukončuje maturitnou skúškou a absolvent získava vyššie sekundárne vzdelanie.
História.
Gymnázium vzniklo transformáciou zo základnej školy 1. septembra 1992. V prvom roku boli otvorené dve triedy osemročného a jedna trieda štvorročného štúdia so zameraním na cudzie jazyky. Neskôr bola ponuka zameraní rozšírená o informatiku.
Wiz Khalifa

Wiz Khalifa, vlastným menom Cameron Jibril Thomaz (* 8. september 1987, Pittsburgh, Pensylvánia, USA) je americký rapper, hudobný producent a herec.
Medzinárodná softbalová federácia

 
Medzinárodná softbalová federácia (skr. ISF – "International Softball Federation") je medzinárodná športová organizácia združujúca 127 národných softbalových zväzov na celom svete, sídliaca v Plant City, v Spojených štátoch amerických. Na jej čele v súčasnosti stojí Američan Don E. Porter. ISF je riadnym členom MOV a takisto aj SportAccord (býv. GAISF).
Konfederácie.
127 členských federácií (v roku 2011) je rozčlenených do 5 kontinentálnych konfederácií:
Perth Amboy

Perth Amboy je americké mesto v okrese Middlesex County v severnom New Jersey. Vzniklo v roku 1718, oblasť mesta bola osídlená od roku 1684.
Počas anglickej nadvlády bolo hlavným mestom provincie New Jersey od roku 1686 do roku 1776.
V 19. storočí bolo priemyselným strediskom a prekladiskom uhlia. V 19. na začiatku 20. storočia bolo tiež kúpeľným mestom. V polovici dvadsiateho storočia zažilo mesto úpadok, boli zatvorené priemyselné podniky a kedysi známe pláže nemohli byť využívané z dôvodu priemyselného znečistenia.
Na začiatku deväťdesiatych rokov sa mesto začalo revitalizovať, zároveň s existenciou podnikateľskej zóny na území mesta. Mesto má nové parky, promenády, a byty, z ktorých je pekný výhľad na záliv.
Outerbridge Crossing, konzolový most, spája mesto so Staten Islandom. Most Victory Bridge cez rieku Raritan spája mesto so štvrťou Sayreville na juhu.
Jangle pop

Jangle pop je žáner alternatívneho rocku z polovice 80-tych rokov, so zvukom skupín 60-tych rokov ako The Byrdz, s power popovou štruktúrou skladieb použitím dvanásť-strunových gitár. Jangle pop bol veľmi silným žánrom alternatívneho rocku, čoho príkladom sú prvotné albumy skupín R.E.M. alebo The Connells.
Newton meter

Newton meter alebo (? nesprávne) newtonmeter, zn. Nm, je jednotka momentu sily (krútiaceho momentu) v systéme SI. Jeden newton meter (Nm) predstavuje otáčavý účinok sily s veľkosťou 1 N, pôsobiacej na ramene s dĺžkou 1 meter. Bod, ku ktorému sa moment sily určuje, sa nazýva momentový bod.
Kaukazský ovčiak

 Kaukazský ovčiak je plemeno druhu pes domáci. Je nebojácny a spoľahlivý. K výchove je potrebná vysoká miera trpezlivosti, dôslednosti a autority bez násilia. Najlepšie sa cíti na veľkom pozemku.
Pôvod.
Zmienky o tomto plemene sú 600 rokov staré, ale odhaduje sa, že plemeno je oveľa staršie. Rozšírený sú prevažne v pásme Predkaukazska a Zakaukazska. Tu chráni stáda oviec pred medveďmi, vlkmi a inými predátormi, ale aj záhrady a usadlosti pred zlodejmi.
Opis.
Kaukazské ovčiaky sú veľké, svalnaté psy. Majú rozličnú farbu: zväčša vlkosivú, hrdzavú, slamene žltú alebo aj bielu. Srsť je hrubá, podobná medvedej.
Využitie.
Sú to odolné psy, ktoré znesú každé poveternostné podmienky. Nedôverujú neznámym ľuďom, svojmu pánovi sú však veľmi oddaní. Majú hlboko zakorenený ochranársky inštinkt. Stane sa nekontrolovateľným, pokiaľ je cvičený ako bojový pes.
’74–’75

„'74–'75“ je singel americkej rockovej skupiny The Connells z albumu "Ring" z roku 1993. Stal sa veľkým hitom v Európe, predovšetkým vo Švédsku a Nórsku, kde dosiahol 1. miesto v rebríčkoch v roku 1995.
Paleantropín

Paleantropín (paleantropin ) alebo paleantrop alebo (?)paleotropín (lat. "Paleoanthropus/Palaeanthropus, Paleoanthropinae/Palaeanthropinae, Palaeoanthropini/Palaeanthropini"; v slovenskom názve nie je -o-) môže byť:
Neantropín

Neantropín alebo neantrop (lat. "Neoanthropus, Neoanthropinae, Neoanthropini"; v slovenskom názve vypadáva -o-) môže byť:
Étienne-Louis Malus

Étienne-Louis Malus (* 23. jún 1775, Paríž, Francúzsko † 24. február 1812, Paríž) bol francúzsky dôstojník, inžinier, matematik a fyzik.
Životopis.
V rokoch 1798 až 1801 sa zúčastnil Napoleonovej expedície do Egypta. V roku 1810 sa stal členom Académie des sciences.
Vo svojich matematických prácach sa venoval takmer výlučne svetlu. Vykonával experimenty na overenie Huygensových teórii svetla a previedol ich do analytického tvaru. Objavil polarizáciu svetla odrazom (1809) a dvojlom svetla v kryštáloch (1810). Pokúsil sa určiť vzťah medzi polarizačným uhlom a indexom lomu. Je autorom tzv. Malusovho zákona pre intenzity svetla pri prechode polarizátorom.
Eugène Belgrand

Eugène Belgrand (* 23. apríl 1810, Ervy-le-Châtel, Francúzsko † 8. apríl 1878, Paríž) bol francúzsky inžinier, ktorý sa významne podieľal na prestavbe Paríža v druhej polovici 19. storočia.
Životopis.
V roku1829 vyštudoval École Polytechnique. Od roku 1852 do 1870 sa zúčastňoval modernizácie Paríža vedenej prefektom Haussmanom spoločne s architektmi Alphandom a Barillet-Deschampsom. Podieľal sa najmä na výstavbe parížskej kanalizačnej siete, akvaduktu a vodného rezervoáru Montsouris na juhu Paríža. V roku 1871 bol zvolený za člena Francúzskej akadémie vied. 
Publikácie.
Belgrand je aj autorom niekoľkých kníh na o dejinách Paríža:
Taizz (mesto)

Taizz (iný prepis: Ta'izz; arabským písmom تعزّ) je mesto v Jemene. 
Leží v nadmorskej výške asi 1400 metrov nad morom. Nad mestom sa týči 3006 metrov vysoký vrch Sabir. 
Taizz je centrom pestovania kávy v Jemene.
Friday I’m in Love

„Friday I’m in Love“ je skladba britskej rockovej skupiny The Cure. Skladba je tiež druhý singel z ich albumu "Wish" (1992). Singel vyhral cenu MTV Video Music Award v kategórii European Viewer's Choice for Best Music Video v roku 1992.
Produkcia.
Kompozícia.
Skladba bola pôvodne v pomalšom tempe ako na nahrávke. Počas jej tvorby bol Robert Smith presvedčený, že akordy ukradol, preto volal všetkým priateľom a pýtal sa ich, či už podobnú skladbu počuli.
Zostava.
Obal singla navrhol a vytvoril gitarista Porl Thompson a Andy Vella.
Videoklip.
Režisérom videoklipu bol Tim Pope. Zobrazuje kapelu v rôznych kostýmoch a na rôznych pódiách. Kapela hrá s niekoľkými rekvizitami a hercami, ktorí blúdia po scéne, čo vytvára zdanie chaosu. Na začiatku klipu je Tim Pope na hojdačke a kričí cez megafón potom, čo inhaloval hélium. Koniec klipu patrí Simonovi Gallupovi so svadobným závojom a šampanským.
Marián Varga &amp; Collegium Musicum

Marián Varga &amp; Collegium Musicum je druhý koncertný album slovenskej art-rockovej skupiny Collegium Musicum z roku 1975.
Stator

Stator je nepohyblivou súčasťou elektromotora, generátora a ďalších elektrických zariadení. Je tvorený trvalým magnetom alebo elektromagnetom – napr cievkou. Naproti tomu rotor je súčasťou pohyblivou a býva umiestnený v dutine statora.
Rotor (časť rotačného stroja)

Rotor je otočná časť stroja s magnetickým obvodom, vinutím a hriadeľom, na ktorom sú nasadené krúžky alebo komutátor. Predstavuje rotujúcu časť strojov ako elektrický motor, dynamo, alternátor či čerpadlo. Rotor musí byť dobre vyvážený. Nerotujúca časť sa nazýva stator a tvorí puzdro pre rotor.
AL 666-1

AL 666-1 alebo A.L. 666-1 je nález hornej čeľuste so zubami dospelého jedinca z lokality Makaamitalu v Hadare v Etiópii, uskutočnený z 2. novembra 1994 a opísaný v roku 1997 (v článku Kimbel et al. 1997). Obyčajne sa pripisuje rodu človek (Homo). Pôvodne bol datovaný na 2,33 mil. rokov, v roku 2007 bolo datovanie zmenené na 2,36 +/- 0,06 mil. rokov. 
Klasifikácia.
Možné zaradenia nálezu:
Charakteristika.
Takto nález opisuje M. Thurzo v roku 1998: "Tento nález je veľmi prekvapivý, lebo sa našiel na lokalite známej na celom svete výlučne vďaka exemplárom druhu Australopithecus afarensis. Parabolickým tvarom čeľustí, slabým prognatizmom a hlbokým podnebím sa zreteľne odlišuje od afarských australopitekov. Neďaleko čeľuste sa našlo približne 20 kamenných odštepov a jadier, pričom tak čeľusť, ako aj nástroje neboli zrejme na povrchu dlho, lebo sú iba minimálne zvetrané. Nástroje sú vyrobené z bazaltu a rohovca a patria k tzv. oldowanskej kultúre. Keďže čeľusť sa morfologickými znakmi odlišuje od ďalších najstarších predstaviteľov rodu Homo (H. habilis, H. rudolfensis a H. ergaster), ide možno o nový druh rodu Homo."
Hrádocké arborétum

Hrádocké arborétum je arborétum v Liptovskom Hrádku.
Základné informácie.
Je najvyššie položeným arborétom v Strednej Európe () a napriek malej rozlohe / 7,24 ha / obsahuje tretie najrozsiahlejšie dendrologické zbierky na Slovensku /Približne 800 taxónov/. V arboréte sa nachádzajú jedinečné taxóny z našej a svetovej dendroflóry / Severná Amerika, Ázia, Eurázia /, ktoré sú v Červených knihách viacerých štátov, a ktoré sú v rámci Európy na severnom okraji svojho prirodzeného areálu rozšírenia (klokoč, mechúrnik, chvojník a pod.).
Dejiny arboréta.
Arborétum bolo založené roku 1886 Rudolfom Benkom, riaditeľom novozaloženej Horárskej školy v Liptovskom Hrádku o pôvodnej výmere 27,17 ha. Dnešná lesnícka škola je jej pokračovateľkou. Prvé cudzokrajné dreviny boli tu dovezené z botanickej záhrady v Banskej Štiavnici. Úpadok arboréta sa začal výrazne prejavovať v druhej polovici 20. storočia, kedy bolo časť porastov vyrúbaných a na ich mieste sa začali rozvíjať bytové sídliská na ulici Fraňa Kráľa a v Belianskej štvrti.
Súčasnosť.
V súčasnosti sa o arborétum starajú študenti Strednej lesníckej školy, ktorí tu vykonávajú prax. Pre nedostatok financií však nemá zamestnancov, ktorí by sa oň starali v takej miere, ako sa to dialo v minulosti. V reportáži istej súkromnej televízie dokonca odvysielali reportáž o probléme s krádežou mladých rastlín, ako napríklad ginko.
Arborétum je od roku 1982 vyhlásené za Chránený areál a Národnú kultúrnu pamiatku.
Jelena Vladimirovna Chrustaľovová

Jelena Vladimirovna Chrustaľovová (, ; * 28. september 1980, Krasnojarsk, Rusko) je súčasná kazašská biatlonistka. Na Zimných olympijských hrách 2010 získala striebornú medailu v disciplíne vytrvalostné preteky na 15 kilometrov. V minulosti reprezentovala aj Bielorusko či Rusko.
Pred Zimnými olympijskými hrami 2010 nafotila akty.
Dani California

„Dani California“ je singel americkej rockovej skupiny Red Hot Chili Peppers z ich deviateho štúdiového albumu "Stadium Arcadium". Singel bol prvýkrát k dispozícii na iTunes Music Store a neskôr bol oficiálne vydaný dňa 2. mája 2006. Medzinárodná rozhlasová premiéra sa konala dňa 3. apríla 2006, kedy Don Jantzen z houstonskej rozhlasovej stanice KTBZ-FM nepretržite hral „Dani California“ počas troch hodín programu.
Singel debutoval na 24. mieste v rebríčku Billboard Hot 100 a dosiahol 6. miesto, čím sa stal tretím singlom skupiny (po „Under the Bridge“ a „Scar Tissue“) v prvej desiatke. Okrem toho, singel „Dani California“ sa stal druhou skladbou v histórii, ktorá debutovala na 1. mieste v rebríčku Modern Rock Tracks po skladbe „What's the Frequency, Kenneth?“ od skupiny R.E.M., a takisto dosiahol 1. miesto v rebríčku Mainstream Rock Tracks. Skladba vyhrala dve ceny Grammy, jednu v kategórii Best Rock Song a druhú v kategórii Best Rock Performance by a Duo or Group with Vocal.
Vocoder

Vocoder (skratka z Voice encoder) je elektronický prístroj na syntézu zvuku a reči. Bol vynájdený americkým inžinierom Homerom Dudleym, ktorý pracoval pre Bell Laboratories.
Vocoder pracuje v dvoch režimoch – analyzujúcom a syntetizujúcom. Vocoder ako hardvér a softvér je používaný predovšetkým ako elektronický hudobný nástroj.
V hudbe ako prvá použila vocoder skupina Kraftwerk v roku 1974 na albume "Autobahn". Použitím vocoderu je známa aj skupina Electric Light Orchestra, ktorá v roku 1977 použila vocoder v dvoch skladbách na svojom albume "Out of the Blue".
Iní hudobníci, ktorí používali vokodér.
Laurie Anderson, Wendy Carlos, Cynic, Daft Punk, Jean Ven Robert Hal, Herbie Hancock, Jean Michel Jarre, Giorgio Moroder, Tangerine Dream, Frank Zappa, Electric Light Orchestra, Matthias Jabs z Scorpions, Stevie Wonder, Afrika Bambaataa, Pink Floyd.
The Best Damn Thing

The Best Damn Thing je tretí štúdiový album kanadskej speváčky Avril Lavigne, ktorý vydala v apríli 2007. Album obsahuje aj veľký hit pieseň „Girlfriend“, ktorá sa stala aj prvým singlom, ďalšími singlami sa neskôr stali piesne „When You’re Gone“, „Hot“ a „The Best Damn Thing“.
Informácie o albume.
Sama Avril Lavigne platňu popisuje ako rýchlu, zábavnú, mladú, agresívnu a hravú. Celú platňu produkoval Dr. Luke, ktorý spolupracoval v minulosti napríklad s Kelly Clarkson a tiež Deryck Whibley, exmanžel Avril Lavigne.
Spory.
V júni 2007 povedala skladateľka Chantal Kreviazuk pre jeden časopis, že Avril nie je schopná si čokoľvek napísať sama, a že s ňou už nikdy nebude spolupracovať. V júli 2007 bola Avril obvinenia z plagiátorstva, kedy údajne ukradla pieseň Girlfriend skupine The Rubinoos, ktorá sa v origináli volala „I wanna be your Boyfriend“.
Lucia Ďuriš Nicholsonová

Lucia Ďuriš Nicholsonová (* 28. november 1976, Bratislava) je slovenská liberálna politička a bývalá novinárka, v súčasnosti poslankyňa Európskeho parlamentu zvolená za stranu Sloboda a Solidarita, členka frakcie Renew Europe.
Je bývalá poslankyňa Národnej rady SR, podpredsedníčka Výboru NR SR pre ľudské práva a národnostné menšiny. Počas vlády Ivety Radičovej zastávala funkciu štátnej tajomníčky Ministerstva práce, sociálnych vecí a rodiny. Vo voľbách do Európskeho parlamentu na Slovensku v roku 2014 kandidovala za stranu Sloboda a Solidarita.
Život.
Narodila sa v Bratislave, kde v roku 1995 absolvovala Gymnázium Metodova. Maturitu získala s vyznamenaním. V rokoch 1996 až 2007 pôsobila ako redaktorka, moderátorka a reportérka vo viacerých slovenských médiách VTV, denníku Práca, TV Luna, denníku SME, Domino Fórum, TA3 a STV. Od roku 2007 do vymenovania do politickej funkcie v júli 2010 bola konateľkou spoločnosti Imaginecommunications zaoberajúcej sa „mediálnym poradenstvom, krízovou komunikáciou a tvorbou dokumentárnych filmov z prostredia rómskych osád a z Afriky“. Jeden rok žila s vtedajším manželom novinárom Tomom Nicholsonom v Kanade, kde absolvovala ročný kurz angličtiny na English School for Immigrants v Ottawe.
Na poste štátnej tajomníčky v rokoch 2010 - 2012 bola kritizovaná za chýbajúce vysokoškolské vzdelanie. V roku 2010 začala štúdium medzinárodných vzťahov a diplomacie na Vysokej škole medzinárodných a verejných vzťahov v Prahe, ktoré však pre časovú zaneprázdnenosť na poste štátnej tajomníčky zanechala. Od roku 2018 študuje odbor psychológia na Paneurópskej vysokej škole v Bratislave.
Z prvého manželstva má syna Dominika (*1999) a dcéru Lilly (*2008). V roku 2015 sa druhýkrát vydala a s manželom Petrom Ďurišom majú syna Jakuba (*2016).
Politická činnosť.
Lucia Nicholsonová bola členkou politickej strany Sloboda a Solidarita. Pôsobila v nej ako vedúca skupiny sociálnej politiky. V parlamentných voľbách v roku 2010 získala 5 416 hlasov, dostala sa na 13. miesto na kandidátke SaS a stala sa poslankyňou Národnej rady. Strana SaS sa v júli 2010 stala súčasťou vládnej koalície, Lucia Nicholsonová odvtedy pôsobila so straníckym kolegom Jozefom Mihálom na Ministerstve práce, sociálnych vecí a rodiny až do konca vlády v roku 2012.
Od roku 2016 bola poslankyňou a podpredsedkyňou NR SR, zvolená bola za stranu SaS. Kandidovala na 7. mieste. Dostala 84 963 platných prednostných hlasov. Bola členkou výboru NR SR pre sociálne veci.
Od 2.júla 2019 vykonáva mandát poslankyne Európskeho parlamentu. Je členkou frakcie ECR, predsedníčkou Výboru Európskeho parlamentu pre zamestnanosť a sociálnu inklúziu (EMPL) a Výboru pre občianske slobody, spravodlivosť a vnútorné veci (LIBE).
11. februára 2021 opustila stranu SaS z dôvodu jej kauzy s ministerkou investícií o stratenej miliarde.
V roku 2023 založila politickú stranu Jablko, ktorú predstavila v marci 2023. Politická strana Jablko sa riadi silným sociálnym programom a predovšetkým sa sústredí na štrukturálnu reformu regiónov. V júni 2023 sa politická strana Jablko spojila s politickou stranou Demokrati, pričom na kandidátke osobnosti z Jablka obsadia posledných 5 miest.
La Bouche

La Bouche je nemecká eurodance/dance-popová skupina založená Frankom Farianom v roku 1994, pôvodne s členmi Melanie Thorntonovou a Lanom McCrayom. Skupina zaznamenala celosvetový úspech s hitmi „Be My Lover“ a „Sweet Dreams“, pričom v hudobných hitparádach bodovala medzi rokmi 1994 a 2000.
Tvorba.
Prvé dva single sa umiestnili na 1. mieste v Eurodance radio Európa, singel „You Won't Forget Me“ zvíťazil ako najlepší tanečný singel v roku 1997 v Európe a o rok neskôr v USA. Posledný tanečný singel „S.O.S.“ bol vydaný v roku 1999 a v hitparáde Euro hit Top 40 Russia sa dostal na 1. miesto, pričom v rebríčku zotrval 20 týždňov.
La bouche mala v hitparádach ešte úspešný singel ako Falligin love, ktorý skončil na 2. mieste v Europa radio charts a singel „I Love to Love“, ktorý skončil na 1. mieste v Czech dance charts a na 2. mieste v Kanade. V Južnej Amerike a v Európe bežal v roku 1994 tanečný singel s Melaninim hlasom pod značkou Le Click- Tonight is the night, ktorý skončil na 4. mieste v Europa singel charts a na 1. mieste vo Venezuele.
Melanie v roku 2000 opustila skupinu a vydala svoj sólový singel Love how you love me, ktorý sa umiestnil na 15. mieste v Nemecku. Jej druhý singel z albumu "Ready to Fly", nahraný pre reklamnú kampaň firmy Coca-Cola, sa stal hitom v top 10 po celej Európe a pod názvom Wonderfull dream sa hráva dodnes. Napriek leteckému nešťastiu, kde Melanie tragicky 24. novembra 2001 zahynula, sa jej rodina rozhodla pre pokračovanie reklamy. Bežala tak celé Vianoce a singel sa v roku 2001 umiestnil na 12. mieste v Európa singel charts.
Po smrti Melanie sa firma BMG rozhodla vydať album "Best of La Bouche feat. Melanie Thornton" pre jej fanúšikov a následne vyšla jeho reedícia Greatis hits v roku 2006. Z albumu bol vydaný singel „In Your Life“, ktorý skončil na 1. mieste v USA, v hitparáde na Floride sa držal na prvom mieste 3 mesiace. Zároveň v roku 2002 skončil na 5. mieste v Club Charts US. Videoklip k skladbe bol natočený v dvoch verziách. Album La Bouche s názvom "Best of" skončil v predajnosti na Slovensku na 25. mieste.
Od roku 2015 La Bouche pravidelne vystupovala na tanečných festivaloch so speváčkou Keyo Shekoniovou a Sophie Cairovou. Na základe ich vystúpení sa skladby opäť pravidelne umiestňujú v hitparádach v top 100. Album "Sweet Dreams" z roku 1994 sa v roku 2022 umiestnil v Lýbii v top 10, pričom v rebríčku zotrval celý rok.
Čínsky človek

Čínsky človek môže byť:
Pitekantrop

Pitekantrop alebo zriedkavejšie pitekantropus (lat. "Pithecanthropus"; doslova „op(ic)očlovek“) alebo opočlovek/opicočlovek môže byť:
Dnes sa toto rodové meno už nepoužíva. Výnimku tvorí Drobyševskij , ktorý v roku 2003 obnovil rod Pithecanthropus a zahrnul doň to, čo sa u iných autorov nazýva Homo erectus, Homo heidelbergensis, Homo neanderthalensis, Homo sapiens palestinensis, Homo antecessor a Homo helmei.
Filep Karma

Filep Jacob Semuel Karma (* 14. august 1959, Jayapura, Indonézia – † 1. november 2022, tamtiež) bol papuánsky aktivista bojujúci za nezávislosť Západnej Papuy.
Narodil sa v rodine úradníkov. Jeho otec, Andreas Karma, pracoval v holandskej koloniálnej správe, taktiež zastával administratívne funkcie po tom, čo Indonézia prevzala kontrolu nad Západnou Papuou (1963). Jeho bratranec, Constant Karma, pôsobil ako zástupca guvernéra Papuy.
Vyštudoval politické vedy na univerzite v meste Surakarta (Solo) v Strednej Jáve. Po skončení štúdií pracoval ako úradník v meste Jayapura. V rokoch 19971998 bol na štipendijnom pobyte v Manile na Filipínach.
Po návrate do Indonézie sa zapojil do hnutia za papuánsku nezávislosť. Podieľal sa na dianí na ostrove Biak v júli 1998. V čase zákroku indonézskej armády bol zranený na nohe (pričom padlo za obeť niekoľko ľudí). 6. júla 1998 bol zatknutý, vo väzení zostal do 3. októbra 1998. V januári 1999 bol odsúdený za vlastizradu na šesť a pol roka, ale sa odvolal proti trestu a bol prepustený z väzenia 20. novembra 1999. 1. decembra 2004, v deň výročia opustenia oblasti Holanďanmi, sa zúčastnil slávnostného vztýčenia vlajky Západnej Papuy. Bol opätovne vyhlásený za zradcu a odsúdený na pätnásť rokov väzenia. Od začiatku svojho pobytu vo väzení výrazne schudol, má zdravotné problémy, je taktiež bitý. Od augusta 2011 sa vzťahuje na neho amnestia, ale odmietol ju využiť.
Don’t Worry, Be Happy

„Don’t Worry, Be Happy“ je skladba amerického reggae speváka Bobbyho McFerrina. Bola vydaná v roku 1988 a stala sa prvou a cappella skladbou, ktorá dosiahla 1. miesto v rebríčku Billboard Hot 100 a na tejto pozícii sa udržala dva týždne. V britskom rebríčku UK Singles Chart dosiahla 2. miesto a udržala sa na tejto pozícii päť týždňov. Počas 31. ročníka odovzdávania cien Grammy získala skladba 3 ceny v kategóriách: Pieseň roka, Nahrávka roka a Najlepší mužský spevácky popový výkon. Názov skladby je prevzatý zo slávneho výroku Mehera Bábu.
Skladba bola zaradená na 31. miesto v zozname "100 Greatest One Hit Wonders of the 80s" televízneho kanálu VH1.
Úspech v rebríčkoch.
Skladba bola pôvodne vydaná k filmu "Kokteil" z roku 1988 a pôvodne dosiahla 88. miesto v rebríčku Billboard Hot 100. V tom istom roku bola skladba vydaná znovu a dosiahla 1. miesto dňa 24. septembra 1988. Skladba takisto dosiahla 11. miesto v rebríčku Hot R&amp;B/Hip-Hop Songs a 7. miesto v rebríčku Hot Adult Contemporary Tracks. Skladba bola hitom aj v Spojenom kráľovstve, kde v rebríčku UK Singles Chart dosiahla 2. miesto.
Las Vegas (rozlišovacia stránka)

Las Vegas môže byť:
Zoznam Raffaelových diel

Zoznam Raffaelových diel je súborom výtvarných prác renesančného umelca Raffaela Santiho namaľovaných v rozpätí rokov 15001520. Napriek krátkemu obdobiu ide o rozsah prác pozoruhodný svojím množstvom i umeleckou kvalitou.
Prvé diela namaľoval ako osemnásťročný, posledné na samom sklonku života v roku 1520. Zomrel ako 37-ročný a zanechal po sebe dielo, ktoré je právom považované za jeden z vrcholných umeleckých prejavov talianskej renesancie.
Z umelecko-kompozičného hľadiska možno Raffaelove obrazy rozdeliť na tri veľké skupiny. Prvé dve, monumentálne veľkoplošné fresky vytvorené pre objednávateľa, pápeža Júliusa II. pre Apoštolský palác vo Vatikáne, a obrazy s náboženskou tematikou s námetmi svätej rodiny, Panny Márie a svätíc, tvoria dominantnú časť Raffaelovej tvorby. Rozsahom síce menšia, no kvalitou porovnateľná, je tretia skupina diel – portrétne maľby.
Okrem toho možno Raffaelovo dielo rozdeliť podľa miesta vzniku prác na rané obdobie, obdobie pôsobenia v Urbine, vo Florencii a v Ríme.
Medzinárodná kriketová rada

 
Medzinárodná kriketová rada (skr. ICC, angl. "International Cricket Council") je medzinárodná športová organizácia združujúca 105 národných kriketových zväzov na celom svete, sídliaca v Dubaji, v Spojených arabských emirátoch. Na jej čele v súčasnosti stojí Ind Sharad Pawar. ICC je riadnym členom SportAccord (býv. GAISF).
Dejiny.
V roku 1909 zakladá Anglicko, Austrália a Južná Afrika Medzinárodnú kriketovú radu, vtedy ešte pod názvom "Imperial Cricket Conference". V roku 1926 sa k nim pripája India, Nový Zéland a Západná India. V roku 1965 sa meni názov na "International Cricket Conference" a v roku 1989 na "International Cricket Council". V roku 1975 organizuje Anglicko za účasti 8 tímov prvé majstrovstvá sveta.
Konfederácie.
105 členských federácií (v roku 2011) je rozčlenených do 5 kontinentálnych konfederácií:
Medzinárodná florbalová federácia

Medzinárodná florbalová federácia (, skr. IFF) je medzinárodná športová organizácia združujúca 77 národných florbalových zväzov na celom svete (2022). Sídli v Helsinkách, vo Fínsku a na jej čele stojí Švéd Tomas Eriksson. IFF je riadnym členom Svetovej asociácie medzinárodných športových federácií (býv. SportAccord) a asociovaným členom Medzinárodného olympijského výboru (patrí medzi "IOC Recognised International Sports Federations").
Dejiny.
IFF vznikla v roku 1986 na zasadnutí vo švédskej Huskvarne. Medzi jej zakladajúcich členov patria Švédsko, Fínsko a Švajčiarsko. Prvým prezidentom sa stál Švéd András Czitrom, ktorý túto funkciu zastával do roku 1992. V roku 1991 sa k 3 zakladajúcim členom pridali Dánsko a Nórsko. Prvým vrcholným podujatím sa stal v mužskej i ženskej kategórii Európsky pohár majstrov, ktorý sa konal v roku 1993. Prvým vrcholným podujatím reprezentačných tímov boli Majstrovstvá Európy mužov 1994 vo Fínsku. V roku 1996 bolo podujatie nahradené majstrovstvami sveta, ktoré sa konajú v mužskej i ženskej kategórii. Od roku 2001 sa uskutočňujú už aj majstrovstvá sveta do 19 rokov. 
V roku 2012 patrilo pod IFF 4 322 klubov a 293 088 registrovaných členov. Najnovšími členmi76. a 77.sa stali Kazachstan a Macao, ktoré bol prijaté za dočasného člena IFF 5. apríla 2022.
Členské zväzy IFF.
Štatistiky sú vedené za rok 2020.
Medzinárodná korfbalová federácia

Medzinárodná korfbalová federácia (skr. IKF – "International Korfball Federation") je medzinárodná športová organizácia združujúca 67 národných korfbalových zväzov na celom svete, sídliaca v Zeist, v Holandsku. Na jej čele od roku 2003 stojí Holanďan Jan Fransoo. IKF je riadnym členom SportAccord (býv. GAISF), IWGA a asociovaným členom MOV (patrí medzi "IOC Recognised International Sports Federations").
Dejiny.
IKF vznikla 11. júna 1933 za účasti iba dvoch krajín, Holandska a Belgicka. Prvé vrcholné podujatie – majstrovstvá sveta, sa uskutočnili v Holandsku, v roku 1978. V roku 1993 sa korfbal stal súčasťou športov MOV a IKF členom Medzinárodnej asociácie uznaných športov MOV (ARISF).
Členovia IKF.
V roku 2011 bola zrušená Ázijsko oceánska korfbalová federácia (AOKF), pretože ju nahradili IKF Asia a IKF Oceania.
Členmi IKF je 67 národných korfbalových zväzov z 5 kontinentov. V septembri 2014 sa 61. členom stali Filipíny, v novembri 2014 62. a 63. členom Ghana s Kostarikou, v apríli 2015 64. členom Kolumbia, v júni 2015 65. členom Pobrežie Slonoviny, a v septembri 2015 66. členom Kamerun. V novembri 2015 sa najnovšími členmi (67., 68. a 69.) stali Maroko, Švajčiarsko a Srí Lanka. Zároveň boli pre nedostatok korfbalovej aktivity vyradené Dánsko a Surinam.
Rebríček IKF.
IKF zostavuje svetový rebríček reprezentačných družstiev podľa ich dosiahnutých výsledkov na medzinárodných podujatiach či priateľských stretnutiach.
Dušan Bublavý

Mgr. Dušan Bublavý (* 4. apríl 1964, Častkovce) je poslanec Národnej rady Slovenskej republiky a starosta obce Častkovce.
Politická kariéra.
Vo voľbách v roku 2010 sa stal poslancom NR SR za stranu SMER-SD. Poslanecký mandát obhájil aj vo voľbách v roku 2012, kedy kandidoval zo 47. miesta.
Od roku 2016 je poslanec NR SR zvolený za stranu SMER-SD. Kandidoval na 45. mieste. Dostal 2 412 platných prednostných hlasov. Je overovateľom výboru NR SR pre verejnú správu a regionálny rozvoj a členom osobitného kontrolného výboru NR SR na kontrolu činnosti Vojenského spravodajstva.
Komunálna politika.
Bublavý je dlhoročným starostom obce Častkovce. Ako jediný kandidát zvíťazil v komunálnych voľbách v roku 2006, 2010, 2014 aj 2018.
Akademické vzdelanie.
Bublavý má magisterský titul z Dubnického technologického inštitútu v odbore učiteľstvo ekonomických predmetov. Na súkromnej vysokej škole DTI študovali aj jeho kolegovia zo strany SMER-SD, Stanislav Kubánek a Mikuláš Krajkovič. Niektoré zdroje uvádzajú, že poslanci vyštudovali učiteľstvo, aby získali vysokoškolské tituly a nemajú záujem o pedagogickú prax.
Kagan

Kagan (po staroturkicky kaɣan; v klasickej mongolčine ᠬᠠᠭᠠᠨ - "qaγan"; po rusky хаган - chagan; čínskym písmom 可汗 - pchin-jin kèhán - slov. prepis "kche-chan"; po kórejsky 가한 - "kahan"; po arabsky a po perzsky ‏خاقان - "chákán") alebo veľký chán alebo kráľ kráľov je panovník (turkického) štátneho útvaru zvaného kaganát. Titul kagan je ekvivalentom cisára. Manželka kagana sa nazýva katun. Ďalší nižší predstavitelia z aristokracie sú kapkan, tarkan a jugur (kňaz). Ako kagani sa označovali, pod vplyvom susedných Chazarov, aj kyjevské kniežatá, a to až do polovice 11. storočia. Posledným kyjevským vládcom, ktorý tento titul používal, bol Jaroslav I. Múdry. V tomto období (11.12.storočie) termín kagan postupne mizne a jeho význam (cisár) je neskôr zlúčený s výrazom chán (kráľ).
Archantropín

Archantropín alebo archantrop (lat. "Archanthropus, Archanthropinae, Archanthropini") môže byť:
Obratný človek

Obratný človek môže byť:
Vzpriamený človek

Vzpriamený človek môže byť:
Európska softbalová federácia

Európska softbalová federácia (skr. ESF – European Softball Federation) je európska športová konfederácia, ktorá združuje softbalové zväzy európskych štátov. Vznikla v roku 1976 a sídli v Bregenzi, v Rakúsku. Momentálne (2011) združuje 42 národných softbalových zväzov a na jej čele stojí Holanďan Andre van Overbeek. ESF je členom Medzinárodnej softbalovej federácie (ISF).
Predčlovek

Predčlovek alebo prehominín alebo prehominid (lat. "Praehomininae, Praehominidae") je (skôr staršie) označenie zahŕňajúce:
Opakom je pojem pravý človek/euhominín/euhominid.
Pravý človek

Pravý človek alebo euhominín alebo euhominid (lat. "Euhomininae, Euhominidae") môže byť:
Opakom je pojem predčlovek (prehominín, prehominid).
Pancierový vlak Hurban

Pancierový vlak Hurban bol jeden z improvizovaných pancierových vlakov, ktorý sa aktívne zapojil do bojov v Slovenskom národnom povstaní.
Stavba a nasadenie.
Vlak vyrobili pracovníci zvolenských železničných dielní začiatkom októbra 1944. Bol druhým z troch povstaleckých pancierových vlakov. Bol pancierovaný obyčajným kotlovým plechom. Ostré skúšobné streľby uskutočnené v trati Zvolen – Krupina. Po prvýkrát bol nasadený pri bojoch na trati Hronská Dúbrava – Svätý Kríž nad Hronom. 4. októbra bol nasadený pri Čremošnom. Podieľal sa na odrazení nemeckých útokov, v boji však bol značne poškodený. Po oprave bol ďalej nasadený na trati Banská Bystrica – Diviaky. 23. októbra kryl vlak ústup povstalcov na Horehroní, úspešne zasiahol pri Heľpe. Neskôr vlak ustúpil k Harmancu, kde bol v Čremošnianskom tuneli znehodnotený. Následne jeho posádka prešla na partizánsky spôsob boja.
Replika.
Pod Zvolenským hradom je vystavená replika tohoto vlaku. Bola vytvorená ako filmová rekvizita pre film Deň, ktorý neumrie z roku 1974. Oproti originálnemu tanku sa líši vežami – namiesto veží tanku LT-35 má replika väčšie veže s dlhším kanónom, ktoré pochádzajú z tanku T-34/85.
Olympique Lillois

Olympique Lillois bol francúzsky futbalový klub, ktorý sídlil v meste Lille. Bol založený v roku 1904 a v roku 1944 sa zlúčil s SC Fives a vytvorili nový klub Lille OSC. Najväčší úspech dosiahol v roku 1933, keď získal ligový titul v premiérovej sezónne francúzskej najvyššej futbalovej súťaži.
Família

Família môže byť:
Família alebo (po latinsky) familia môže byť aj:
European Cricket Council

European Cricket Council alebo Európska kriketová rada, skr. ECC, je európska športová konfederácia, ktorá združuje kriketové zväzy európskych štátov. Vznikla v roku 1997 a sídli v Londýne, v Spojenom kráľovstve. Momentálne (2011) združuje 31 národných kriketových zväzov a na jej čele stojí Angličan Richard Holdsworth. ECC je členom Medzinárodnej kriketovej rady (ICC).
Členské federácie.
Čakajúci na členstvo v ECC
Cro-Magnon 1

Cro-Magnon 1 alebo starec z Cro-Magnonu (iné názvy: kromaňonec/kromaňonský človek/cromagnonský človek (v užšom zmysle), zastarano (ako taxonomická jednotka) Homo spelaeus, Homo europaeus var. fossilis, Homo larterti a pozri aj latinské názvy v článku kromaňonec) je významný nález ľudskej kostry z jaskyne Cro-Magnon pri obci Les Eyzies-de-Tayac-Sireuil vo Francúzsku z roku 1868. Slúži ako typový nález kromaňonca v širšom zmysle. Objavil ho Louis Lartet a je starý asi 30 000 rokov.
Lebka jedinca sa vyznačuje nízkymi a hranatými očnicami, prítomnosťou fossa canina, vysokým čelom, vysokým a úzkym hruškovitým otvorom (apertura piriformis), vyčnievajúcim bradovým výbežkom (bradový hrboľ) a kapacitou prevyšujúcou (táto mozgová kapacita spadá do variačnej šírky moderného človeka).